stanford-oval/wikipedia huggingface dataset:
Gla1ve

| gla1ve |
| --- | --- |
 Gla1ve Astraliksen riveissä IEM Katowice -tapahtumassa vuonna 2019.
Henkilötiedot
Koko nimi:  Lukas Egholm Rossander
Syntynyt: 7. kesäkuuta 1995 (ikä 29) Kööpenhamina, Tanska
Kansalaisuus:   Tanska
Ammatti:  ammattipelaaja
Elektronisen urheilun pelaaja
Pelaajanimi:  gla1ve
Aktiivisena:  2010–
Nyk. joukkue:  ENCE eSports
Rooli:  Pelin sisäinen johtaja (In-game leader)
Peli:  Counter-Strike 2
Lukas ”gla1ve” Rossander (s. 7. kesäkuuta 1995) on tanskalainen Counter-Strike 2 -ammattilainen. Hän edustaa nykyään suomalaista ENCE eSportsia. Gla1vea on toistuvasti kehuttu yhdeksi kaikkien aikojen parhaimmista kapteeneista.
Ura > Counter-Strike: Source

Gla1ve aloitti uransa Counter-Strike: Sourcen parissa vuonna 2010. Hän pelasi useiden joukkueiden riveissä lyhyitä aikoja ennen kuin sopi Epsilon Gamingin kanssa pidemmän sopimuksen.
Ura > Counter-Strike: Global Offensive > 2012

Gla1ven ensimmäinen joukkue CS:GO:n parissa oli Tt.Dragons, jonka parissa hän lopulta vietti vain yhden kuukauden. Syyskuussa gla1ve siirtyikin Copenhangen Wolvesiin vuoden loppuun asti.
Ura > Counter-Strike: Global Offensive > 2013

Gla1ve pelasi seuraavat kaksi kuukautta Anexis eSportissa yhdessä Mathias "MSL" Lauridsenin, Nichlas "Nille" Buskin, Jacob "Pimp" Winnechen ja Nicolaj "Nico" Jensenin kanssa. Gla1ve siirtyi hetkeksi unu.Ainiin, mutta maaliskuussa oli edessä siirto Western Wolvesiin, jonka parissa hän pelasi seuraavat 5 kuukautta aina elokuulle asti. He hävisivät Ninjas in Pyjamasille Copenhangen Gamesissa sijoittuen näin toisiksi. Western Wolvesin jälkeen gla1ve etsi itselleen joukkuetta kaksi kuukautta, kunnes löysi n!faculytyn, jonka parissa hän vietti vuoden 2014 helmikuulle. He sijoittuivat DreamHack Winter 2013 -tapahtumassa 9.-12. hävitessään VeryGamesille.
Ura > Counter-Strike: Global Offensive > 2014

Gla1ve palasi unu.Aniin viikoksi n!faculytyn jälkeen, jonka jälkeen edessä oli vajaan kolmen kuukauden sopimus 3DMAXin kanssa. He sijoittuivat sijalle 11. Katowice 2014 -tapahtumassa. Kahden lyhyen joukkueenvaihdoksen lopuksi, hän siirtyi kesäkuussa uudestaan Copenhangen Wolvesiin loppuvuodeksi. GDK LAN -finaalissa syntyi kiista turnauksen järjestäjän ja gla1ven välillä, kun hän sanoi boikotoivansa turnausta, ellei hänen tyttöystäväänsä päästetä lavalle. He sijoittuivat sijalle 11. ESL One Cologne 2014 -tapahtumassa. Gla1ve erotettiin Copenhangen Wolvesista 11. joulukuuta.
Ura > Counter-Strike: Global Offensive > 2015

Gla1ven vuosi 2015 sisälsi lähinnä oleskelua keskikastin joukkueissa, joita hän vaihteli vähän väliä. Hän saavutti vuonna 2015 hyvin vähän.
Ura > Counter-Strike: Global Offensive > 2016

Tammikuussa 2016 gla1ve liittyi uudelleen Copenhangen Wolvesiin Marco "Snappi" Pfeifferin kautta. Lukas oli kärsinyt monista terveysongelmista, mutta pystyi silti pelaamaan ja osallistumaan joukkueen toimintaan. Vuosi 2016 oli gla1velle hyvin haastava vuosi, sillä hän ei pystynyt täyttämään maksimipotentiaaliaan. Siitä huolimatta ESL One Cologne 2016 -tapahtumassa hän osoitti pystyvänsä suoriutumaan samalla tasolla muiden pelaajien kanssa. Saavutettuaan keskinkertaisia ​​tuloksia Heroicilla, Astralis allekirjoitti gla1ven kanssa sopimuksen, kun he korvasivat Finn "karrigan" Andersenin. Astralis menestyi välittömästi ja ansaitsi 2. sijan ELEAGUE:n kaudella 2 ja voitti ECS:n kauden 2 finaalissa.
Ura > Counter-Strike: Global Offensive > 2017

Gla1ve aloitti vuoden johtamalla joukkueensa ELEAGUE Major 2017 -palkintoon Atlantassa ja voitti 500 000 dollaria. Seuraavaksi he saavuttivat IEM Katowice 2017 -voiton FaZe Clania vastaan. Huhtikuussa puolestaan FaZe voitti Astraliksen finaalissa Starladder & i-League kolmannella kaudella. Kärkikolmikon ulkopuolelle he jäivät Krakovan majoreilla ja sijoittuivat neljänsiksi.
Ura > Counter-Strike: Global Offensive > 2018

Vuosi 2018 Gla1vella ja Astraliksella alkoi heikosti, kun he sijoittuivat sijalle 12 ELEAGUE Major 2018 -tapahtumassa. Tämä johti siihen, että Markus "Kjaerbye" Kjærbye alennettiin Astraliksesta tanskalaiseen North-joukkueeseen, mitä monet hänen entiset joukkuetoverinsa pitivät suurena yllätyksenä. Astralis korvasi hänet Emil "Magisk" Reifillä. Epäonnistuneen major-tapahtuman jälkeen Astraliksen taso nousi ja he voittivat FACEIT Major: London 2018 -turnauksen. Astralis voitti myös Intel Gran Slam -turnauksen. Gla1ve ja valmentaja Danny "zonic" Sørensen panostivat suuresti Astralikseen, joka johti sen menestykseen. Astralis saavutti yhden kaikkien aikojen parhaista CS:GO -ennätyksistä, kun se voitti 31 kertaa putkeen Nukessa. Gla1ve saavutti 2018 hyviä henkilökohtaisiakin tuloksia, kun hän sai HLTV TOP 20 ratingissa sijoituksen 8, mikä oli korkein sijoitus kapteenille.
Ura > Counter-Strike: Global Offensive > 2019

Gla1ve jatkoi 2019 vuonna edelleen Astraliksessa ja he voittivat helmikuun ja maaliskuun vaihteessa IEM Katowicen kukistamalla ENCEn finaalissa. Astralista kehuttiin vuonna 2019 parhaaksi CS:GO -joukkueeksi. Astralis voitti StarLadder Majorin Berliinissä voittaen AVANGARin 2-0 finaalissa.
Ura > Counter-Strike: Global Offensive > 2020

Heti vuoden 2020 alusta oli selvää, että Astralis ja gla1ve eivät pysty pitämään edellisvuoden tuloksia yllä. Lopulta gla1ve ja Andreas “xyp9x” Højsleth päättivät pitää tauon kilpailuista. Gla1ve palasi takaisin joukkueen pariin aktiivisesti syyskuussa ja he hävisivät heti Complexity Gamingille ESL Pro Leaguen kaudella 12.
Ura > Counter-Strike: Global Offensive > 2021

Vuoden 2021 heinäkuussa gla1ve sopi uuden kolmen vuoden sopimuksen Astraliksen kanssa. Gla1vella oli epäilyksiä ennen kuin hän kirjoitti sopimuksensa, mutta koko kuitenkin Astraliksen "omaksi kodikseen" ja kirjoitti sopimuksen. Astralis epäonnistui, eikä päässyt Tukholman majoreiden pudotuspeleihin.
Ura > Counter-Strike: Global Offensive > 2022

Astraliksen menestys oli edellisten vuosien tavoin keskinkertaista ja se sijoittautui Antwerpin majoreilla sijalle 6. Gla1ven korkein rating vuonna 2022 oli 0,94.
Ura > Counter-Strike 2

Gla1ve liittyi marraskuun lopulla 2023 suomalaiseen ENCE eSportsiin.
Muu elämä

Lukas "gla1ve" Rossander syntyi Kööpenhaminassa Tanskassa. Rossander kiinnostui lapsena nopeasti jalkapallosta ja halusi pelata sitä ammattikseen. Hän kuitenkin loukkaantui jalkapallossa, mutta kilpailunhaluinen poika halusi etsiä muuta tapaa kilpailla toisia vastaan. Rossander korvasi 14-vuotiaana jalkapallokengät hiirellä ja näppäimistöllä. Hän rakastui Counter-Strikeen eräässä pelikahvilassa, jossa kaikki pelasivat sitä. Rossander pelasi peliä usein kahvilassa, mutta lopulta hänen äitinsä suostui ostamaan pojalleen oman tietokoneen sen tullessa halvemmaksi kahvilassa pelaamisen sijaan. Rossander pelasi Counter-Strikeä paljon käyttäen siihen aikaa ja vaivaa. Ammattimainen Counter-Strike ura kiinnosti häntä todella paljon.
Rossanderin isä oli hyvin tukena poikansa Counter-Strike-uralla, mutta hän kuoli vuonna 2012, ennen kuin näki poikansa menestystä. Rossander kertoi odottavansa lasta vuonna 2021.
Rossander kärsi ilmarinnasta vain tunteja ennen joukkueensa semifinaalia ENCE eSportsia vastaan ​​Assembly Winter 2016 -tapahtumassa ja jatkoi pelin pelaamista huolimatta siitä, että Patrik "es3tag" Hansen Epiphany Boltista oli valmis pelaamaan hänen puolestaan.
Saavutukset > Parhaat joukkuesaavutukset

| Sijoitus | Turnaus | Päivämäärä |
| --- | --- | --- |
| 01  | Esports Championship Series Season 2 | 11. joulukuuta 2016 |
| 01  | ELEAGUE Major Atlanta 2017 | 29. tammikuuta 2017 |
| 01  | ELEAGUE Clash for Cash: The Rematch | 16. kesäkuuta 2017 |
| 01  | ESL Pro League Season 7 | 20. toukokuuta 2018 |
| 01  | ELEAGUE CS:GO Premier 2018 | 29. heinäkuuta 2018 |
| 01  | FACEIT Major: London 2018 | 23. syyskuuta 2018 |
| 01  | Intel Grand Slam Season 1 | 9. joulukuuta 2018 |
| 01  | Intel Extreme Masters XIII - Katowice Major 2019 | 3. maaliskuuta 2019 |
| 01  | StarLadder Berlin Major 2019 | 8. syyskuuta 2019 |
| 01  | BLAST Pro Series: Global Final 2019 | 14. joulukuuta 2019 |
| 01  | ESL One: Road to Rio - Europe | 17. toukokuuta 2020 |
Saavutukset > Muut

Gla1ve sijoittautui kahdeksanneksi vuoden 2018 HLTV TOP 20 -sijoituksissa.
HLTV nimesi gla1ven IEM-kauden XIV - Peking MVP:ksi.
Toiseksi eniten major-voittoja (4).
Kiinan viimeinen varoitus

Kiinan viimeinen varoitus (ven. последнее китайское предупреждение, posledneje kitaiskoje predupreždenije) on alkujaan neuvostoliittolainen idiomi. Sillä viitataan varoitukseen, jolla ei kuitenkaan ole todellisia seuraamuksia eikä sen mukaista uhkausta toteuteta.
Yhdysvaltojen ja Kiinan kansantasavallan (tästä lähtien ”Kiina”) välit kiristyivät 1950- ja 1960-luvulla, kun amerikkalaiset hävittäjät tekivät lentoja Taiwaninsalmella osoittaakseen tukensa Kiinan tasavallalle (tästä lähtien ”Taiwan”). Kiinan viranomaiset alkoivat uhkailla amerikkalaisia seuraamuksilla, koska katsoivat lentojen olevan Kiinan ilmatilan loukkaus. Ensimmäinen varoitus annettiin tiettävästi 7. syyskuuta 1958. Lopulta 1960-luvulle tultaessa amerikkalaiset olivat tehneet yli tuhat lentoa Taiwaninsalmella, eikä Kiina ollut tehnyt mitään. Tapauksen johdosta neuvostoliittolaisessa Vremja-uutisohjelmassa alettiin käyttää ilmausta ”Kiinan viimeinen varoitus”, ja se jäi pitkäksi aikaa vain neuvostoliittolaiseen poliittiseen sanastoon.
Ilmaus nousi uudelleen suosioon vuonna 2022, kun Yhdysvaltain edustajainhuoneen puhemies Nancy Pelosi vieraili Taiwanissa, ja Kiina uhkaili Yhdysvaltoja seuraamuksilla, mikäli matka toteutuisi. Kun Pelosi lähti takaisin Yhdysvaltoihin, Kiina kutsui Yhdysvaltain Pekingin-suurlähettilään puhutteluun.
Raitapeukaloinen

| Raitapeukaloinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Raitapeukaloiset Cantorchilus
Laji::  nigricapillus 
Kaksiosainen nimi
 Cantorchilus nigricapillus  (Sclater, 1860) 
Synonyymit
 Thryothorus nigricapillus 

Katso myös
   Raitapeukaloinen Wikispeciesissä   Raitapeukaloinen Commonsissa 
Infobox OKNimi-testi OKIUCN-testi OK: 
Raitapeukaloinen (Cantorchilus nigricapillus) on peukaloisten heimoon kuuluva varpuslintu.
Levinneisyys

Raitapeukaloista tavataan Kolumbiassa, Costa Ricassa, Ecuadorissa, Nicaraguassa ja Panamassa, ja sen levinneisyysalueen pinta-ala on noin 301 000 neliökilometriä. Lajia on kuvattu yleiseksi, ja se on luokiteltu elinvoimaiseksi.
Vilhelm I Paha

Vilhelm I, Sisilian kuningas
Vilhelm I Paha (1120/1121 Palermo, Sisilian kuningaskunta – 7. toukokuuta 1166 Palermo), (sisiliaksi Gugghiermu lu Malu) oli Sisilian kuningaskunnan toinen kuningas, joka hallitsi vuosina 1154–1166.
Suku

Hän oli Sisilian kuningas Roger II:n ja Kastilian prinsessa Elviran (n. 1100–1135) neljänneksi vanhin poika. Hänen äitinsä kuningatar Elvira oli Kastilian kuningas Alfonso VI:n ja muslimiprinsessa Zaida de Sevillen tytär. Hän kuului Hauteville-sukuun.
Vilhelmin isoisä oli Sisilian kreivi Roger I ja isoisoisä Tancred di Hauteville. Hän varttui ilman odotuksia tulla hallitsijaksi. Hänen kolmen vanhemman veljensä Apulian herttua Roger III:n (1118–1148), Barin prinssi Tancredin (1120–1138) ja Capuan prinssi Alfonson (1122–1144) kuolemat muuttivat tilanteen, vaikka isänsä kuoltua vuonna 1154 Vilhelm ei ollut vieläkään valmistautunut ottamaan paikkaansa. Hänellä oli kaksi nuorempaa sisarusta: Firenzen herttuatar Adelisia (1226–1184 jälkeen), joka avioitui ensin Loreton kreivi Jozzelinon kanssa ja sitten Loritellon kreivi Robert III:n kanssa sekä Taranton prinssi Henrik (1130–1143) sekä kolme sisaruspuolta, joista aikuiseksi eli Sisilian kuningatar Constanza I. Lisäksi hänellä oli ainakin viisi aviotonta sisar- ja velipuolta.
Viimeiset vuodet

Vapautuneena feodaalikapinoinnista Vilhelm uskoi hallintonsa miehille, jotka olivat kansleri Maio di Barin kouluttamia ja teki heistä triumviraatin: hovin ylinotaari Matteo d'Aiello, kreivi Silvestro di Marsico, joka oli perinyt Maion omaisuuden ja Syrakusan vielä vihkimätön piispa, englantilaissyntyinen Richard Palmer.
Hänen viimeiset vuotensa olivat rauhallisia, hänestä tuli todellisen paavin pääpuolustaja Pyhän saksalais-roomalaisen keisarikunnan keisaria vastaan, ja normannikaarti saattoi paavi Aleksanteri III:n Lateraanipalatsiin marraskuussa 1165.
Vilhelm I kuoli noin 45-46 -vuotiaana 7. toukokuuta 1166, ja hänet haudattiin Palermon katedraaliin. Sieltä hänen poikansa ja seuraajansa Vilhelm II  siirrätti hänen jäännöksensä Monrealen katedraaliin rakennuksen osittain valmistuttua noin 1170–1180 -luvulla.
Avioliitto ja jälkeläiset

Hän avioitui vuonna 1149 Navarran prinsessa Margaritan (n. 1135 – 12. elokuuta 1183) kanssa, joka oli Navarran kuningas García IV Ramírezin ja tämän ensimmäisen puolison Marguerite de L'Aiglen tytär.
Heille syntyi neljä lasta:
Roger IV, Apulian herttua (1152–1161)
Robert III, Capuan prinssi (1153– n. 1160)
Vilhelm II, Sisilian kuningas (1153–1189)
Henrik, Capuan prinssi (1158–1172)
Perintö

Vilhelm I oli taitava hallitsija, joka tukahdutti menestyksekkäästi valtakuntansa paronien salaliitot. Hänen lisänimensä oli hänen vihollistensa antama. Hän suojeli tieteitä ja taiteita ja osoitti uskonnollista suvaitsevaisuutta. Hänen hovissaan vierailleiden joukossa oli monia muslimeja.
Kiistanalaisia tulkintoja sisarpuolesta, kuningatar Constanzasta

Boccaccion kirjoittamassa kuuluisten naisten elämäkertoja sisältävässä teoksessa De Mulieribus Claris ("Kuuluisia naisia") vuodelta 1361-1362, kerrotaan että Constanza I:n syntyessä, joka esitetään Vilhelmin tyttärenä, calabrialainen apotti Joachim kertoi Vilhelmille, että hän aiheuttaisi Sisilian tuhon. Vilhelm uskoi ennustukseen ja pakotti nuoren Constanzan ryhtymään nunnaksi estääkseen häntä menemästä naimisiin ja hankkimasta lapsia. Tämä oli selvästi ristiriidassa sen tosiasian kanssa, että Constanza oli Roger II:n postuumisti syntynyt tytär ja Vilhelm I:n sisarpuoli. Kronikoitsija Giovanni Villani (n. 1276/1280–1348) sanoi, että Vilhelm yritti tappaa Constanzan tämän ennustuksen vuoksi, kunnes veljenpoika kreivi Tancred, Apulian herttua Roger III:n avioton poika, suostutteli hänet lähettämään tämän luostariin.
Saksalainen oppinut Joachim Camerarius vanhempi (1500–1574) väitti, että Constanza lähetettiin yksinkertaisesti luostariin Vilhelm I:n vastaisen vallankaappauksen aikana turvallisuutensa vuoksi ja hän pysyi siellä kihlaukseensa asti olematta koskaan nunna. Kronikoitsijat Hugo Falcandus ja Riccardo di San Germano (ennen 1170–1243 jälkeen) väittivät, että Constanza oli kasvatettu ja koulutettu kuninkaallisen palatsin sijaan luostarissa. Ranskalainen historioitsija François Eudes de Mézeray (1610–1683) oli sitä mieltä, että Constanzasta ei koskaan tullut nunnaa.
Sisilian kuningaskunta Vilhelm I:n valtaantulon aikana vuonna 1154. Rajat pysyivät käytännössä muuttumattomina 700 vuotta.
Normannivaltio noin vuonna 1160, joka käsitti Sisilian saaren lisäksi Italian mantereen eteläosan ja nykyisen Tunisian, Algerian ja Libyan alueella sijainneen "Regno d'African"
Vilhelm I:n porfyyrinen sarkofagi Monrealen katedraalissa
Käännös suomeksi
Me (vuoden 1961 elokuva)

| Me |
| --- | --- |
 Elokuvan juliste.
Ohjaaja:  Toivo Särkkä
Käsikirjoittaja:  Toivo Särkkä
Perustuu:  Reino Lahtisen näytelmään Arvottomat (1959)
Tuottaja:  T. J. Särkkä
Säveltäjä:  Jorma Panula
Kuvaaja:  Olavi Tuomi
Leikkaaja:  Elmer Lahti
Lavastaja:  Aarre Koivisto
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1961
Kesto:  97 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Me on Toivo Särkän ohjaama elokuva vuodelta 1961. Elokuva perustuu Reino Lahtisen näytelmään Arvottomat vuodelta 1959. Moralistisen elokuvan päähenkilö on alkoholisoitunut entinen pappi Urpo, joka on vietellyt nuoren tytön Meerin ja saanut vankilatuomion. Viinaa myyvää Ullaa esittävä Rauha Rentola palkittiin naissivuosa-Jussilla.
Näyttelijät

| 0 | 1 | 2 |
| --- | --- | --- |
|  Risto Mäkelä  | … |  Väiski   |
|  Åke Lindman  | … |  Urpo   |
|  Rose-Marie Precht  | … |  Meeri   |
|  Stig Fransman  | … |  Lauri   |
|  Rauha Rentola  | … |  Ulla   |
Vastaanotto

Nykykatsojan silmin elokuvan paatoksessa on tahatonta komiikkaa.kenen mukaan? Televisioesitysten yhteydessä kriitikot ovat veikkaileet siitä kulttisuosiota keräävää kummajaista.
Palkinnot

Rauha Rentola, naissivuosa-Jussi 1961
Isovinokkaat

| Isovinokkaat |
| --- | --- |
 Koivuvinokas (Pleurotus pulmonarius).
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Pleurotaceae
Suku::  Isovinokkaat Pleurotus  (Fr.) P.Kumm.
Katso myös
   Isovinokkaat Wikispeciesissä   Isovinokkaat Commonsissa 
Infobox OKVirheellinen NIMI-arvo: 
Isovinokkaat eli osterivinokkaat (Pleurotus) on Pleurotaceae-heimoon kuuluva suku.
Lajeja

Haapavinokas (Pleurotus calyptratus)
Koivuvinokas (Pleurotus pulmonarius)
Osterivinokas (Pleurotus ostreatus)
Uurtovinokas (Pleurotus cornucopiae)
Putkivinokas (Pleurotus eryngii)
Rengasvinokas (Pleurotus dryinus)
Simpukkavinokas (Pleurotus abalonus)
Sitruunavinokas (Pleurotus citrinopileatus)
Tahmavinokas (Pleurotus viscidus)
Aiheesta muualla

Funet: Osterivinokkaat (Pleurotus)
UniProt, Taxonomy: Pleurotus (englanniksi)
Rusopeukaloinen

| Rusopeukaloinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Raitapeukaloiset Cantorchilus
Laji::  modestus
Kaksiosainen nimi
 Cantorchilus modestus  (Cabanis, 1861) 
Synonyymit
 Thryothorus modestus 

Katso myös
   Rusopeukaloinen Wikispeciesissä   Rusopeukaloinen Commonsissa 
Infobox OKNimi-testi OKIUCN-testi OK: 
Rusopeukaloinen (Cantorchilus modestus) on peukaloisten heimoon kuuluva varpuslintu.
Levinneisyys

Rusopeukaloista tavataan Belizessä, Costa Ricassa, El Salvadorissa, Guatemalassa, Hondurasissa, Meksikossa, Nicaraguassa ja Panamassa, ja sen levinneisyysalueen pinta-ala on noin 290 000 km2. Lajin populaatioksi on arvioitu 500 000–4 999 999 yksilöä, ja se on luokiteltu elinvoimaiseksi.
Tuula Saarikoski

Tuula Hilkka Annikki Saarikoski (o.s. Unkari; 27. joulukuuta 1936 Viipuri – 15. heinäkuuta 2021 Helsinki) oli suomalainen kirjailija ja toimittaja.
Saarikoski varttui Viipurissa ja Helsingin Lauttasaaressa ja kävi koulua Helsingin Tyttönormaalilyseossa. Hän työskenteli muun muassa kustannustoimittajana Tammella ja toimittajana Annassa, Jaanassa, Kotiliedessä ja Hymyssä. Saarikoski toimi myös Marimekon tiedottajana. Hän kirjoitti elämäkertakirjat muiden muassa Armi Ratiasta, Tarmo Mannista, Tauno Palosta ja Ansa Ikosesta.
Saarikoski tutustui runoilija Pentti Saarikoskeen 13-vuotiaana Kivisaaressa seurakunnan kesäkodissa. Hän oli Saarikosken ensimmäinen vaimo vuosina 1958–1964. Heille syntyi kaksi lasta, Helena ja Juri Saarikoski. Vuonna 2015 ilmestyi Saarikosken muistelmateos Kaaos ja kirkkaus.
Aiheesta muualla

Tuula Saarikoski Kirjasampo.fi:ssä
Tuula Saarikosken muistokirjoitus Helsingin Sanomissa
Suguru Iwazaki

| Suguru Iwazaki> 岩崎　優 |
| --- | --- |
 Suguru Iwazaki vuonna 2021.
Henkilötiedot
Koko nimi:  Suguru Iwazaki
Syntynyt: 19. kesäkuuta 1991 (ikä 33) Shizuoka, Japani
Kansalaisuus:   Japani
Baseballpelaaja
Pelipaikka:  Syöttäjä
Pituus:  185 cm
Paino:  91 kg
Lyöntipuoli:  vasen
Heittokäsi:  vasen
Nyk. joukkue:  Hanshin Tigers
Sarja:  Nippon Professional Baseball
Pelaajaura
Seurajoukkueet
2014–:  Hanshin Tigers
    
Suguru Iwazaki (jap. 岩崎　優, Iwazaki Suguru; s. 19. kesäkuuta 1991) on japanilainen baseball-pelaaja. Hän on ammattilainen Hanshin Tigers -seurassa Nippon Professional Baseballin Central Leaguessa.
Aiheesta muualla

Kuvia tai muita tiedostoja aiheesta Suguru Iwazaki Wikimedia Commonsissa
Aristide Cavaillé-Coll

Aristide Cavaillé-Coll noin vuonna 1894.
Aristide Cavaillé-Coll (4. helmikuuta 1811 – 13. lokakuuta 1899) oli ranskalainen urkujenrakentaja.
Elämäkerta

Ranskan merkittävimmän urkujenrakentajan isoisä Jean-Pierre Cavaillé syntyi vuonna 1743 ja avioitui 1767 espanjalaisen Marie-Françoise Collin kanssa. Liitosta syntyi Toulousessa vuonna 1771 Dominique-Hyacinthe. Espanjalaisen tavan mukaan pojan sukunimeksi tuli Cavaillé-Coll. Dominique avioitui Jeanne Autardin kanssa ja asettui Montpellier’hen. Avioliitosta syntyivät pojat Vincent 1808 ja Aristide 1811.
Aristide Cavaillé-Coll siirtyi 1833 Gioacchino Rossinin ehdotuksesta Pariisiin ja rakensi isänsä ja veljensä kanssa lähes 500 urut pääasiassa Ranskaan, mutta myös Belgiaan, Alankomaihin ja muualle. Tunnetuimpia sijaintipakkoja ovat Pariisin Notre-Dame, Saint-Sulpice, Sainte-Clotilde, Église de la Madeleine ja La Trinité. Urkureina toimineet romantiikan ajan säveltäjät Louis Vierne, Charles-Marie Widor, César Franck, Camille Saint-Saëns ja Alexandre Guilmant sekä uudemman ajan säveltäjät Jehan Alain ja Olivier Messiaen ynnä monet muut ovat säveltäneet erityisesti Cavaillé-Coll-uruille.
Jo ennen Pariisiin siirtymistään nuori Aristide paransi sirkkelisahan ja sai mainion uusia ulottuvuuksia avaavan työkalun pienten puukappaleiden valmistukseen. Hän pystyi nyt kehittelemään vuonna 1832 keksimäänsä urkuharmonin edeltäjää, joka tunnetaan nimellä Poikilorgue. Näillä kahdella keksinnöllään hän saavutti rahoittajien luottamuksen.
Cavaillé-Coll & Convers -yhtiön kohtalona oli kadota vuoden 1929 pörssiromahduksen maininkeihin. Vuonna 1928 valmistuneeseen uuteen Mäntän kirkkoon ennätettiin kuitenkin toimittaa Suomen oloissa ainutlaatuiset urut.
Cavaillé-Coll-uruista > Esimerkkejä

Pariisin Notre-Damen katedraalin urut 1868 Cavaillé-Collin tekemän uudistuksen jälkeen.
Cavaillé-Coll sisällytti useat Clicquot’n vuoden 1788 dispositioon kuuluneet äänikerrat (sellaisenaan) tai [uudistettuna]:
| Pédale | I Grand Orgue | II Positif | III Récit | IV Solo | V Grand Choeur |
| --- | --- | --- | --- | --- | --- |
|  Jeux de fond : Principal 32 Contrebasse 16 (Soubasse 16) (Flûte 8) Octave 4   Jeux de combinaison : Quinte 10 2/3 Tierce 6 2/5 Quinte 5 1/3 Septième 4 4/7   Anches : [Bombarde 32] [Bombarde 16] Basson 16 (Trompette 8) Basson 8 (Clairon 4)  |  Jeux de fond : [Principal 16] (Bourdon 16) (Montre 8) Principal 8 Flûte harmonique 8 Bourdon 8 Prestant 4 (Octave 4) (Doublette 2)    Jeux de combinaison : [Fourniture IV] [Cymbale V]    Anches : (Bombarde 16) (Trompette 8) (Clairon 4)  |  Jeux de fond : [Montre 16] [Bourdon 16] Salicional 8 Unda maris 8 Flûte harmonique 8 (Bourdon 8) (Prestant 4) (Flûte douce 4) (Doublette2) (Quinte 2 2/3)    Anches : Clarinette 16 Clarinette 8 Clarinette 4  |  Jeux de fond : (Quintaton 16) Gambe 8 Voix céleste 8 Flûte harmonique 8 Flûte harmonique 4 Octavin 2 Cornet d’écho    Anches : Bombarde 16 (Trompette 8) (Trompette d’écho) Basson-Hautbois 8 (Voix humaine 8) (Clairon 4) Tremblant  |  Jeux de fond : (Bourdon 32) Principal 16 (Montre 8) Flûte harmonique 8 Prestant 4 Doublette 2    Jeux de combinaison : [Cornet II – V] (Quinte 5 1/3) Tierce 3 1/5 Quinte 2 2/3 Septième 2 2/7  |  Jeux de fond : Principal 8 Bourdon 8 Prestant 4 Doublette 2 Piccolo 1   Jeux de combinaison : Quinte 2 2/3 Tierce 1 3/5 Larigot 1 1/3 Septième 1 1/7    Anches : Tuba 16 (Trompette 8) (Clairon 4)  |
Saint-Sulpicen urut olivat uudistuksen jälkeen Ranskan suurimmat.